text: Toppolitiker i Haderslev tiltalt for magtmisbrug 
  08 juli 2014 kl. 13.24
  Anklagemydigheden kræver Haderslevs viceborgmester idømt fængselsstraf.
  Det drejer sig om Benny Bonde, viceborgmester og formand for Haderslev Kommunes plan og miljøudvalg. Benny Bonde er valgt ind for Liberal Alliance.
  Han er anklaget for forsøg på at stoppe en retssag mod en landmand, der var meldt politiet for at bruge vand fra en forurenet brønd. 
  Benny Bonde skrev til politiet, at kommunen ønskede sagen droppet, men politikeren handlede helt på egen vegne og havde ikke diskuteret sagen med sit udvalg eller embedsmænd.
  Brevet blev senere annulleret af borgmesteren.
  